**Ministru kabineta rīkojuma projekta „Par civilās ekspertes dalību Eiropas Drošības un sadarbības organizācijas speciālajā novērošanas misijā Ukrainā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.Ministru kabineta 2009. gada 13. janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 6. un 7.punkts, kas nosaka Ārlietu ministrijas kompetenci sagatavot un iesniegt Ministru kabinetā rīkojuma projektu par civilā eksperta dalību starptautiskā misijā, kā arī rīkojuma projektā iekļaujamo informāciju. Ministru kabineta 2014.gada 25.marta sēdes protokollēmuma Nr.18 36§ 3. un 4.punkts(skatīt zemāk).Eiropas Drošības un sadarbības organizācijas Pastāvīgās padomes 2014. gada 21.marta lēmums Nr.1117 par EDSO speciālās novērošanas misijas Ukrainā izvēršanu un 2014.gada 22.jūlija lēmums Nr.1129 par EDSO speciālās novērošanas misijas Ukrainā darbības pagarināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.marta sēdē tika pieņemts zināšanai ārlietu ministra iesniegtais informatīvais ziņojums „Par Latvijas civilo ekspertu dalību Eiropas Drošības un sadarbības organizācijas speciālajā novērošanas misijā Ukrainā”, kā arī tika konceptuāli atbalstīta līdz 10 civilo ekspertu nosūtīšana dalībai Eiropas Drošības un sadarbības organizācijas (turpmāk - EDSO) speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (Prot.Nr.18, 36.§). EDSO Pastāvīgā padome 2014. gada 22. jūlijā pieņēma lēmumu Nr. 1129 par EDSO speciālās novērošanas misijas Ukrainā darbības pagarināšanu uz sešiem mēnešiem (t.i., līdz 2015. gada 31. martam). Šobrīd (uz š.g.10.novembri) minētajā EDSO misijā piedalās pieci civilie eksperti no Latvijas.2014. gada 6. novembrī Ārlietu ministrija saņēma ziņu no EDSO Sekretariāta par ekspertes Jeļenas Suvorovas atlasi darbam EDSO speciālajā novērošanas misijā Ukrainā. Minētā eksperte no š.g. septembra jau pilda darba pienākumus EDSO misijas Ukrainā Operāciju nodaļā uz terminēta līguma pamata. EDSO sekretariāts ir augstu novērtējis J.Suvorovas līdzšinējo ieguldījumu, tāpēc, lai varētu turpināt viņu nodarbināt misijā pēc terminētā līguma termiņa beigām, J.Suvorovai ir piedāvāts kļūt par nosūtīto ekspertu esošajā pozīcijā misijas Operāciju nodaļā. Latvijas interesēs ir nodrošināt, lai eksperte turpina darbu Operāciju nodaļā. EDSO ir izteicis lūgumu ekspertei uzsākt darbu nosūtītā eksperta statusā iespējami ātrāk, un dalības termiņš misijā būtu līdz tās mandāta beigām 2015. gada 31. martā.Nosūtītajai civilajai ekspertei, kas darbosies EDSO speciālajā novērošanas misijā Ukrainā, EDSO izmaksās dienas naudu *(board and lodging allowance*) 125 eiro apmērā, no kuras ekspertei jāsedz uzturēšanās izdevumi. Ārlietu ministrija atbilstoši Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 7. un 14.punktam, kā arī saskaņā ar 16.2.apakšpunktu segs civilā eksperta veselības apdrošināšanas izdevumus 515 eiro apmērā (jeb 128.56 euro mēnesī) atbilstoši EDSO noteiktajam apmēram. Saskaņā ar minēto noteikumu 14. punktu civilajam ekspertam netiks segti citi izdevumi. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Ņemot vērā to, ka civilajai ekspertei jāuzsāk dalība misijā pēc iespējas ātrāk, ir nepieciešams nodrošināt, lai rīkojuma projekts tiktu parakstīts un atbilstoši Oficiālo publikāciju un tiesiskās informācijas likuma 7.panta trešajai daļai stātos spēkā ne vēlāk kā 2014.gada 1.decembrī |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo eksperti Jeļenu Suvorovu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (euro) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ārlietu ministrija nodrošinās izdevumu segšanu no budžeta programmā 97.00.00 „Nozaru vadība un politikas plānošana” apstiprinātā finansējuma. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV., V., VI. sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

20.11.2014 16:38

912

Agnese Gerharde, 67016269

agnese.gerharde@mfa.gov.lv